
Здравейте,


ФАКТИ : преди време закупих жилище в жилищен комплекс , гр.София. Комплекса се състои от 3 блокчета свързани с общо гаражно пространство. Жилищния комплекс все още не е населен напълно. Появиха се проблеми в качеството на Строително-монтажните работи- ел. инсталцията долу в гаражите не работи, течове в гаражите заради неправилна хидро-изолация между отделните секции, направо си е опасно да се влиза долу в гаражите, ужасна картинка. Няколко пъти се обръщаме към пълномощник на инвеститора, и той обещава устно но нищо не прави. В случая преди време инвеститора чрез строителни фирми изпълнители, изграждат комплекса, но е имало фалирали фирми, проблем с плащанията, и некомпетентно строителство и липса на контрол по СМР. В случая са потърпевши доста лица закупили апартаменти в този жилищен комплекс. Представител на инвеститора, който е Пълномощник да се разпорежда с продажбите в блока и води нови клиенти. Понеже често идва към блока, като види отделни съседи вече закупили жилища от него, в блока при разминаване с тях само обещава, устни обещания, и после се оказва – че хора не можел да намери, времето му било виновно, чудел се коя фирма да наеме да оправи течовете и електроинсталацията и все такива. Общо взето ни върти и нищо не прави. Инвеститора е чужденец и е предоставил пълни права да се разпорежда определено лице – Пълномощник с управлението на имота и осъществяване на продажбите на жилища в комплекса.


ВЪПРОС: Въпроса ми ние е като собствениците на жилища (живущи тук ) как да подходим? Към кого да се обърнем? Какви са стъпките, за да го задължим този Пълномощник на инвеститора, да си извърши ремонта на сградата и отстраняване на тези опасни аварии – течове в гаражите, ел. инсталация в подземното ( гаражно) пространство ( ток и вода в гаражите на едно) и други проблеми.


 

Некоректно изпълнение на сграда с акт 16 от строител / инвеститор – проблем с електрич. инсталация в гаражите и течове.
=======================================================================================================================

 

Здравейте, г-н Върбанов, 


следва да отправите писмена покана /за препоръчване съставена и изпратена от адвокат/ за отстраняване на допуснатите пропуски, както ги описвате, в електрическата инсталация в рамките на гаранционния срок съгласно Закона за устройство на територията. В поканата следва да се посочи разумен срок за отстраняване на пропуските, в противен случай – ще потърсите правата си по съдебен ред. 


За допълнително съдействие можете да се свържете с мен. 


Поздрави,  

адв. Николина Митова  

тел. 0898 303092


